open-index/open-wikipedia-markdown huggingface dataset:
Evankelista (markkinointi)

Markkinoinnissa termillä **evankelista** tarkoitetaan henkilöä, jonka tehtävänä on herättää kiinnostusta tiettyä tuotetta tai tekniikkaa kohtaan. 

Sanan evankelista ensimmäinen merkitys on evankeliumin julistaja. Aikaisemmin suomen kielessä henkilöitynyttä tuote-esittelijää tai markkinoijaa on kutsuttu puhekielessä *mannekiiniksi* jo 1950-luvulla ja maininta on mm. Väinö Linnan kirjassa Tuntematon sotilas, Tikkakosken mannekiini. Sanan markkinointimerkitys ei ole laajalle levinnyt.

Tavanomaisten mainospuheiden lisäksi evankelista yrittää saada yleisönsä innostumaan tuotteesta siten, että he alkavat itsekin levittää tuotteen imagolle positiivista informaatiota ympäristöönsä. Verkossa tapahtuvan markkinoinnin tavoitteena saattaa olla saada kuluttajat kirjoittamaan tuotteesta blogeihinsa ja keskustelualueille, jolloin tuotteen tai brändin näkyvyys Internetissä kasvaa. Evankelioinnin perusta on merkittävä ja toimiva tuote.

Guy Kawasakin mukaan termin evankeloiminen keksi Mike Murray, Macintosh 128K -tietokoneen markkinointiryhmän päällikkö. Murray käytti sanaa toiminnastaan, jossa hän yritti innostaa Macintoshin ohjelmistosuunnittelijoita tekemään töitä intohimoisesti teknisesti keskinkertaisen laitteen ohjelmistoja kehittäessään.
__NOTOC__
## Tunnettuja evankelistoja
* Guy Kawasaki
* Eric Engstrom

## Kirjallisuutta
* 
* 
* 

## Lähteet

## Aiheesta muualla
* Guy Kawasakin ohjeita evankelistalle 
* Mietteitä konsernien ja kuluttajien evankelioinnista 
* Mozilla-projektin promootiokampanja
Kirottu runoilija

**Kirottu runoilija** tai **kirotut runoilijat** () on varsinkin ranskalaiseen kirjallisuuteen liittyvä käsite, joka syntyi Paul Verlainen vuonna 1888 julkaiseman samannimisen teoksen myötä.

Kirjassaan Verlaine kohteliaasti tekee kunniaa ranskalaisen kirjallisuuden ”rappeutuneelle” Parnassolle, joka tavallaan leimasi toisen keisarikunnan loppua ja kolmannen tasavallan alkua. Kirotun runoilijan arvonimellä Verlaine kunnioitti seuraavia kirjailijoita: Tristan Corbière, Arthur Rimbaud, Stéphane Mallarmé, Marceline Desbordes-Valmore, Villiers de l’Isle-Adam sekä Pauvre Lelian (joka on anagrammi Paul Verlainen omasta nimestä). Verlainen kirjoittamat kommentit painottuivat anekdootteihin.

Käsitettä ”kirottu runoilija” voidaan nykyisin käyttää myös muista runoilijoita kuin Verlainen ystävistä. Sillä kuvataan yleisesti lahjakkaita runoilijoita, jotka – nuoruusvaihetta lukuun ottamatta – kyseenalaistavat suurimman osan yhteiskunnan asettamista arvoista sekä käyttäytyvät provokatiivisesti, vaarallisesti, epäsosiaalisesti tai itsetuhoisasti, varsinkin käyttäessään ylen määrin alkoholia ja huumausaineita. Usein tällainen kirjailija kirjoittaa vaikeasti tajuttavia tekstejä ja kuolee ennen kuin hänen kykynsä yleisesti tunnustetaan. Tämän määritelmän mukaan monet muutkin runoilijat kuuluvat kirottujen runoilijoiden seuraan. Heitä ovat esimerkiksi François Villon, Aloysius Bertrand, Gérard de Nerval, Charles Baudelaire, Comte de Lautréamont, Charles Cros, Germain Nouveau, Alfred Jarry, Antonin Artaud, Armand Robin ja vielä Atlantin toiselta puolen Jim Morrison ja Edgar Allan Poe.

Suomalaisista runoilijoista käsitteen piiriin saattavat sopia Lauri Viita, Pentti Saarikoski ja Arto Melleri. Pekka Kejonen ehti luopua boheemista elämäntavasta ennen "rentturunoilijan" tyypillistä kohtaloa.

## Lähteet

## Aiheesta muualla
*Verlainen teksti kokonaisuudessaan. .
Halikarnassoksen piiritys

**Halikarnassoksen piiritys** tapahtui vuonna 334 eaa. Aleksanteri Suuren joukot valtasivat Halikarnassoksen (nykyinen Bodrum). Persialaisia joukkoja johti rhodoslainen palkkasotilas Memnon.

Lyötyään persialaiset satraapit Granikosjoen taistelussa Aleksanteri Suuri valtasi Vähän-Aasian länsirannikon. Lyydian pääkaupunki Sardis antautui ilman taistelua. Miletos, joka toimi persialaisten laivastotukikohtana, kukistui lyhyen piirityksen jälkeen. Persialaiset siirsivät tämän jälkeen laivastonsa etelämmäksi Halikarnassokseen, joka oli varustettu erittäin vahvoin muurein. Persian kuningas Dareios III nimitti Memnonin ylipäälliköksi samalla kun hän alkoi itse kokoamaan suurta armeijaa, jonka avulla hän aikoi kukistaa makedonialaiset. Memnonin tehtäväksi jäi viivytellä makedonialaisia niin, etteivät he pääsisi etenemään syvemmälle Vähän-Aasian sisäosiin. Makedonialaisten oli vaarallista jatkaa sotaretkeään niin kauan kuin Halikarnassos oli persialaisten käsissä.

Lopulta Halikarnassos vallattiin verisen rynnäkön avulla. Persialaiset pääsivät kuitenkin pakenemaan kaupungista laivastonsa avulla. Alue ei kuitenkaan vielä ollut täydellisesti makedonialaisten hallussa ja Aleksanterin oli jätettävä Antigonos ja joukko palkkasotilaita vartioimaan aluetta.

## Lähteet

* 

### Viitteet
Virgil Grissom

**Virgil Ivan ”Gus” Grissom** (3. huhtikuuta 1926 Mitchell, Indiana – 27. tammikuuta 1967 Cape Canaveral, Florida) oli yhdysvaltalainen astronautti. 

Grissomilla oli insinöörin loppututkinto Purduen yliopistosta. Tutkinnon suoritettuaan hän liittyi Yhdysvaltain ilmavoimiin, osallistuen muun muassa yli sataan taistelulentoon Korean sodassa 334. hävittäjälaivueessa. Sodan päätyttyä hän jatkoi opintojaan edelleen ilmavoimien palveluksessa pysyen ja päätyi koelentäjäksi Wright Pattersonin tukikohtaan vuonna 1955. Hän oli sotilasarvoltaan everstiluutnantti.

## Ura astronauttina

 
Koelentäjä Gus Grissom kutsuttiin mukaan ensimmäisen astronauttiryhmän valintaan, ja hän kuului ensimmäisen seitsemän valitun yhdysvaltalaisen astronautin ryhmään (The Original Seven). Hän oli toinen yhdysvaltalainen astronautti avaruudessa Alan Shepardin Mercury 3 -lennon jälkeen Mercury Redstone -aluksellaan ”Liberty Bell 7” (Mercury 4 -lento).

Gus Grissomin ensimmäinen avaruuslento oli päättyä onnettomuuteen, kun kapselin luukun räjähdyspanokset laukesivat ennenaikaisesti ja kapseli alkoi täyttyä vedellä. Nostoyrityksistä huolimatta pelastushelikopteri ei pystynyt nostamaan vedellä täyttynyttä kapselia, vaan se vajosi syvyyksiin. Samalla veden varassa olleen Grissomin avaruuspuku täyttyi vedellä ja hän oli hukkua ennen pintasukeltajan tuloa apuun. Yli neljän kilometrin syvyyteen vajonnut kapseli paikannettiin ja nostettiin ylös Atlantin valtamerestä vuonna 1999.

Kun Yhdysvaltain ensimmäisen avaruuslennon lentänyt astronautti Alan Shepard joutui sisäkorvavikansa vuoksi luopumaan lentotehtävistä, Gus Grissom valittiin ensimmäisen Gemini-lennon komentajaksi, kumppaninaan John W. Young. Gemini-alus nimettiin NASAn vastustuksesta huolimatta ”Molly Browniksi” Broadway-musikaalin *[[Uppoamaton Molly Brown]]* mukaan. Gemini 3 -lennon myötä 23. maaliskuuta 1965 Gus Grissomista tuli ensimmäinen astronautti, joka oli lentänyt avaruudessa kahdesti.

## Apollo 1
Gus Grissom nimitettiin ensimmäisen Apollo-aluksen komentajaksi. Miehistön suorittaessa 27. tammikuuta 1967 rutiiniluonteista ”johdot irti” -testiä aluksen laukaisualustalla 34 Kennedyn avaruuskeskuksessa Floridassa sähköjohdoista alkunsa saanut kipinä sytytti tulipalon, jossa aluksen miehistö menehtyi. Grissomin ohella palossa menehtyivät astronautit Edward White ja Roger B. Chaffee.

Gus Grissom on haudattu Arlingtonin sotilashautausmaalle Virginiaan.

## Lähteet

## Aiheesta muualla

* Kennedy Space Center Liberty Bell 7 sivu 
* Virgil Grissomin elämäkerta NASAn sivuilla (englanninkielinen)
Sari Lilliestierna

**Sari Leila Hannele Lilliestierna** (o.s. *Pesonen*, s. 21. huhtikuuta 1954 Hausjärvi) on suomalainen näyttelijä, joka aloitti uransa Ruotsissa esittämällä naispääosaa John Olssonin elokuvassa *[[Jonny Roova]]* (1985) ja jatkoi näyttelemistä Ruotsin televisiossa, esimerkiksi  Agneta Fagerström-Olssonin tv-sarjassa *[[Seppan]]* (1986).

Ruotsin kautensa jälkeen Lilliestierna palasi Suomeen, jossa hän 1990-luvulla näytteli useissa televisiotuotannoissa. Hänet nähtiin vierailijana muun muassa Carl Mestertonin suositussa sukudraamassa *[[Metsolat]]* (1993–1995), jonka lisäksi hän näytteli sivuosaa Peter Lindholmin elokuvassa *[[Isältä pojalle]]* (1996), josta tehtiin myös päähenkilön nimeä kantava tv-sarja *[[Nortia]]* (1996). Muista 1990-luvun rooleista mainittakoon muun muassa seksuaalisia vähemmistöjä edustavan opettajan rooli Ilse Raution kirjoittamassa televisiosarjassa *[[Onnea vai menestystä]]* (1996). 2000-luvulla Lilliestiernan esiintyminen kameran edessä jatkui muun muassa sellaisissa suosituissa sarjoissa kuin *[[Salatut elämät]]* ja *[[Tahdon asia]]* (2005) sekä  *[[Kaunis mies|Kauniissa miehessä]]* (2003). 

Lilliestierna on tehnyt lukuisia rooleja myös näyttämöllä, kuten esimerkiksi Riihimäen teatterissa, jossa hän näytteli 1990-luvulla naispääosaa Gardner McKayn *Leikintekijässä* sekä rouva de Volanges´n roolin Christopher Hamptonin *Valheissa ja viettelijöissä*. Nykyisin Lilliestierna toimii ohjaajana Teatteri Undassa, joka on tamperelainen harrastajateatteri, ja ohjaa myös teatterikerhoja.

## Lähteet
* 
* 

### Viitteet
Fides

**Katolinen hiippakuntalehti Fides** on Helsingin katolisen hiippakunnan tiedotuslehti. Vuonna 2014 lehden painos oli noin 6&nbsp;500 kappaletta: se ilmestyy 20-sivuisena tabloid-lehtenä 12 kertaa vuodessa, numero 6-7 on tuplanumero. Lehti jaetaan automaattisesti kaikkiin katolisiin koteihin Suomessa. Sillä on myös parisataa ulkopuolista tilaajaa. 

Lehti ilmestyi vuodesta 1938 alkaen nimellä Kellojen Kutsu/Klockorna Kalla. Sen ensimmäisinä päätoimittajina työskentelivät Wilhelm Hovers ja Laurentius Holzer. Vuoden 1969 lopussa lehti ilmestyi ensimmäistä kertaa nykyisellä nimellään. Sen päätoimittaja oli tuolloin Jacobus Reijnders. Tässä tehtävässä häntä ovat sen jälkeen seuranneet Teemu Sippo (numerosta 7/1982 alkaen) ja Pentti Laukama (numerosta 7/85 alkaen). Lehden nykyinen päätoimittaja on Marko Tervaportti (numerosta 14-15/2001 alkaen).

## Lähteet
*Kalevi Vuorela: Finlandia Catholica. Katolinen kirkko Suomessa 1700-luvulta 1980-luvulle. Studium Catholicum, Helsinki 1989.
*Kalevi Vuorela: Vuosi vuodelta. Katolisen kirkon vaiheita Suomessa reformaation jälkeen. Katolinen tiedotuskeskus, Helsinki 2005.

## Aiheesta muualla
*Fides-lehden sivu Helsingin katolisen hiippakunnan sivustossa
*Arkisto 2001-2019
*Arkisto 1938-2001
Juuttuminen

**Juuttuminen** ("perseveraatio") on aivovauriosta johtuvaa saman toiminnon, sanan, lauseen, ajatuksen tai muun käyttäytymisen pakonomaista toistamista. Juuttuminen vaikeuttaa tai estää henkilön yleistä toimintakykyä. Juuttumiseen liittyy vaikeus toiminnan joustavaan etenemiseen, sen ajoitukseen ja hallintaan. Juuttuminen on sitä voimakkaampaa, mitä tietoisemmin henkilö yrittää siitä irtautua.

Häiriö voi ilmetä toistuvana päänsisäisenä juuttumisena, jolloin jokin mielikuva, muistikuva tai sana toistuu asiaan kuulumattomassa tilanteessa. Tällöin liikkeet saattavat olla sujuvia, eikä juuttuminen välttämättä näy voimakkaasti henkilön olemuksessa. Ulkopuolelle selkeämmin näkyvässä juuttumisessa toiminnan aloittaminen tai jatkaminen on vaikeutunut, jolloin henkilö ei etene liikesarjan osasta tai toiminnosta seuraavaan. Puheessa juuttuminen tarkoittaa tietyn sanan tai äänteen pakonomaista toistamista. Selvä tauko tai huomion kiinnittäminen muualle helpottavat juuttumisesta irtautumista.  

## Katso myös

* Pakkotoiminto
* Pakko-oireinen häiriö
Lionel Scaloni

**Lionel Sebastián Scaloni** (s. 16. toukokuuta 1978 Rosario, Argentiina) on argentiinalainen jalkapallovalmentaja ja entinen pelaaja. Hänellä on myös Italian sekä Espanjan passit. Scaloni on pelannut Argentiinan jalkapallomaajoukkueessa oikeana puolustajana. Hän on toiminut vuodesta 2018 lähtien Argentiinan jalkapallomaajoukkueen päävalmentajana.

Scaloni on pelannut aikaisemmin muun muassa Espanjassa Deportivo La Coruñassa sekä Racing Santanderissa. Hän on pelannut myös Englannin Valioliigassa West Hamissa lainasopimuksella. Tammikuussa 2008 hän siirtyi Mallorcan joukkueeseen Laziosta 18 kuukauden mittaisella lainasopimuksella. Kesällä 2009 hän palasi Lazioon.

## Saavutukset

### Pelaajana
**Deportivo La Coruña**
* La Liga (**1**): 1999–2000
* Copa del Rey (**1**): 2001–02
* Espanjan supercup (**2**): 2000, 2002

**West Ham United**
* FA Cup kakkonen: 2005–06

**Argentiina U20**
* Nuorten maailmanmestaruus: 1997

### Valmentajana
**Argentiina**
* Maailmanmestaruus: 2022
* Copa América: 2021
** pronssia: 2019
* CONMEBOL–UEFA Mestareiden Cup: 2022
**Henkilökohtaiset**
* IFFHS'n maailman paras miesten maajoukkue valmentaja: 2022, 2023
* : 2022
* Etelä-Amerikan vuoden valmentaja: 2022

## Lähteet
Saattue (albumi)

**Saattue** on Saran vuonna 2003 julkaistu kolmas albumi ja yhtyeen viimeinen Kråklund Recordsille levytetty albumi. Levyllä koneet, efektit ja syntetisaattorit ovat vieläkin vahvemmassa asemassa, kuin edellisellä albumilla, *[[Kromi (albumi)|Kromilla]]*. Esimerkiksi kappale ”Liikun” on täysin konevetoinen kappale, jossa ei kuulla ollenkaan kitaroita. Kappale ”Ylimäärä” on julkaistu singlenä.

Albumi nousi Suomen virallisen listan sijalle 27.

## Kappaleet
Sovitukset Sara ja Ari Laurila.

# 
# 
# 
# 
# 
# 
# 
# 
# 
# 
# 

## Singlet
### ''Ylimäärä''

# 
# 

## Kokoonpano
* Niko Leminen – rummut
* Antti Tuomivirta – kitara, koneet
* Jorma Korhonen – laulu, kitara, koneet
* Antti Pitkäjärvi – kosketinsoittimet, taustalaulu
* Tommi Koivikko – kitara, koneet
* Kristian Udd – basso

### Vierailevat muusikot
* Ari Laurila – koneet
* Rainer Nygård – laulu ja sanoitusapu (kappaleessa ”Ymmärrys”)

### Tuotanto
* Ari Laurila – äänitys ja miksaus
* Mika Jussila – masterointi (Finnvox)
* Herra Ylppö – kansitaide
* AJ Savolainen – valokuvat

## Arvostelut
* Desibeli.net: 
* Imperiumi.net: 7+/10
* Soundi: 

## Lähteet

## Aiheesta muualla
* Saattue Discogsissa
Tuhatkaunon tapaus

**Tuhatkaunon tapaus** () on 18. Hergén piirtämä ja käsikirjoittama Tintti-sarjakuva. Se alkoi ilmestyä ranskankielisenä jatkosarjana belgialaisessa Tintin-lehdessä vuosina 1954–1956. Vuonna 1956 se julkaistiin sarjakuva-albumina.

Otava julkaisi Tuhatkaunon tapauksen suomeksi Tintin seikkailut -sarjan kahdeksantena osana vuonna 1972. Sen suomensivat Heikki Kaukoranta ja Soile Kaukoranta. Otava on ottanut albumista jo kuusi painosta, uusin painos on vuodelta 2007.
 
## Juoni
Ukkosmyrskyn aikana Moulinsartin linnan lasi- ja posliiniesineet särkyvät salaperäisesti. Linnaan tulee suojaan myös Vakuutusyhtiö Turmalle työskentelevät Séraphin Lampion, jota kapteeni Haddock ei voi sietää. Linnan ulkopuolella kuuluu laukauksia, minkä jälkeen Tintti ja Haddock löytävät linnan pihalta haavoittuneen ulkomaalaisen miehen, joka pian katoaa. Seuraava aamuna, professori Tuhatkauno lähtee ydinfyysikkojen kokoukseen Geneveen. Tintti ja Haddock menevät tutkimaan Tuhatkaunon laboratoriota. Laboratoriossa heidän kimppuunsa hyökkää tuntematon mies, minkä perusteella Tintti ja Haddock päättelevät Tuhatkaunon olevan vaarassa. He lähtevät Milou mukanaan Geneveen, mistä Tuhatkauno on matkannut Nyoniin tapaamaan professori Topolinoa, ultraäänien asiantuntijaa. Tintti, Milou ja Haddock matkustavat sinne taksilla, mutta miehet eräässä toisessa autossa tönäisevät auton Genevenjärveen. He selviävät hyökkäyksestä, mutta saapuessaan Nyoniin, he löytävät professori Topolinon sidottuna. Topolinon kuulustelemisen aikana talo räjähtää, mutta he selviävät.

Tintti ja Haddock tapaavat etsiväkaksikon Dupondtin ja Dupontin, jotka paljastavat Moulinsartin linnasta löytyneen haavoittuneen miehen olevan Syldaviasta. Tintti ymmärtää Tuhatkaunon kehittänen ultraäänilaitteen, jota sekä Syldavian että Bordurian agentit tavoittelevat käyttääkseen sitä joukkotuhoaseena. Bordurialaiset kaappaavat Tuhatkaunon ja vievät tämän suurlähetystöönsä. Tintin ja Haddockin yrittäessä pelastaa tämän, Tuhatkauno joutuu syldavialaisten käsiin, jotka pakenevat lentokoneella kotimaahansa. Tintti ja Haddock saavat kuitenkin selville bordurialaisten hävittäjien ampuneen lentokoneen ja vieneen Tuhatkaunon Bordurian pääkaupunkiin Szohôdiin.

Kaupungissa Bordurian salaisen poliisin miehet saattavat heidät hotellille eversti Sponszin käskystä. Tietäen olevansa tarkkailun alla, Tintti ja Haddock pakenevat hotellista ja piilottelevat oopperatalolla, missä Bianca Castafiore auttaa heitä piiloutumaan Sponszilta. Tintti onnistuu samalla varastamaan Tuhatkaunon vapautuspaperit. Naamioituneena Punaisen Ristin virkamiehiksi he pakenevat lopulta rajan yli panssarivaunulla. Moulinsartissa Tuhatkauno paljastaa unohtaneensa ottaa mukaan Geneveen ultraäänilaitteen piirustukset, jotka oli tarkoitus piilottaa sateenvarjon sisään. Hän tuhoaa piirustukset, jotta niitä ei voi käyttää aseena.

## Lähteet
Kaede

**Kaede** voi tarkoittaa seuraavia:

;manga- ja animesarjojen hahmoja:
* Kaede Agano, Neon Genesis Evangelion
* Kaede Minami, japaninkielinen nimi Katielle, Mirmo!
* Kaede Nagase, Negima!: Mahō Sensei Negima!
* Kaede Saitou, Angelic Layer
* Kaede (Inuyasha), Inuyasha
* Kaede Smith, Killer7
* Lady Kaede, Ran
* Kaede, The Last Blade
* Kaede Fuyou, Shuffle!

;laivoja:
* Kaede (1915), japanilainen sotalaiva
* Kaede (1944), japanilainen sotalaiva
Acidman

**ACIDMAN** on japanilainen rockyhtye, joka on perustettu 1990-luvun loppupuolella. Yhtyeen tyylisuunta vaihtelee rauhallisesta, poptyylisestä rockista punkiin. Acidmanin alkuaikojen punkvaikutteinen musiikki on sittemmin keventynyt ja monipuolistunut. Basisti Sato Masatoshi toimii yhtyeen pääasiallisena säveltäjänä.

## Diskografia
### Singlet
* *Sekitou* (24. marraskuuta 2000)
* *Zoka ga Warau* (31. heinäkuuta 2002) - Rajoitettu painos
* *Allegro* (4. syyskuuta 2002) - Rajoitettu painos
* *Sekitou* (9. lokakuuta 2002) - Rajoitettu painos
* *Slow View* (12. maaliskuuta 2003)
* *Repeat* (9. heinäkuuta 2003) - Rajoitettu painos
* *Suisha* (3. maaliskuuta 2004)
* *equal e.p.* (25. elokuuta 2004)
* *aru shoumei* (18. toukokuuta 2005)
* *Kisetsu no Hi* (19. lokakuuta 2005)
* *world symphony* (9. marraskuuta 2005)
* *Slow Rain* (6. syyskuuta 2006)
* *Prism no Yoru* (15. marraskuuta 2006)
* *Remind* (18. heinäkuuta 2007)
* *Unfold* (28. marraskuuta 2007)
* *Shikijitsu* (20. helmikuuta 2008)

### Minialbumit
* *Sanka Zora* (6. maaliskuuta 2002)

### Albumit
* *Sou* (30. lokakuuta 2002)
* *Loop* (6. elokuuta 2003)
* *equal* (15. syyskuuta 2004)
* *and world* (7. joulukuuta 2005)
* *green chord* (7. helmikuuta 2007)
* *Life* (16. huhtikuuta 2008)

### DVD
* *Scene of Sou* (12. maaliskuuta 2003)
* *scene of Loop* (10. syyskuuta 2003)
* *scene of equal* (14. lokakuuta 2004)
* *scene of "and world"* (25. tammikuuta 2006)
* *and world tour final 20060409* (19. heinäkuuta 2006)
* *scene of green chord* (7. helmikuuta 2007)
Matt Current

**Matt Current** on vuonna 2002 perustettu suomalainen useille laitealustoille tuotoksia tekevä demoskene-ryhmä. Ryhmä on tunnettu nopeatempoisista demoistaan, joiden ääniraidalla soi yleensä drum'n'bass tai muu breakbeatiksi luokiteltava musiikki. Alkuvuosinaan Matt Current oli tunnettu lähinnä Game Boy Advance- ja S60 -demoistaan, mutta viime vuosina ryhmä on laajentanut alaansa muillekin alustoille. Muutamat politiikkaan viittaavat yksityiskohdat tuotoksissa ovat antaneet ryhmälle pseudopoliittisen maineen .

Matt Current on ollut tärkeänä osana järjestämässä **Stream**-demopartyja. Tapahtuma on järjestetty Pirkkalassa vuonna 2003 sekä Tampereella vuosina 2005 - 2011. Tapahtumat ovat keränneet valtaosan Suomen aktiivisista demoskene-ihmisistä paikalle viikonlopun viettoon.

## Tunnetuimpia tuotoksia
*Bombman (2006, Windows)
*Contamination of the present governmental system (2005, Windows)
*Berlin precision (2005, Nintendo Game Boy Advance)
*Virus (2004, Nintendo Game Boy Advance)
*Political statement with a well hidden message (2003, Nintendo Game Boy Advance)

## Aiheesta muualla
* Matt Current Pouet.net-sivustolla
AN/PRC-77

**AN/PRC-77** on yhdysvaltalainen monikanavainen, kannettava analoginen kenttäradio. Radiolaite on tyypiltään VHF-alueen FM-modulaatiota käyttävä radiolähetin ja vastaanotin, ja se on valmistettu erilliskomponenttipuolijohdekomponenteista (ts. ei integroituja piirejä). Radion massa on noin kymmenen kilogrammaa riippuen käytetystä akkutyypistä.

Nokia ja israelilainen Tadiran valmistivat radiota RCAn myöntämällä lisenssillä. Suomen puolustusvoimissa AN/PRC-77 tunnetaan nimellä **LV 217** (sotilasslangissa *venttiseiska*).

Radiota voi kaukokäyttää kenttäpuhelimilla, joissa on tämä mahdollisuus. Kaukokäyttölaitteena käytetään tai voidaan käyttää Suomen puolustusvoimissa TA-57:ää, P78:ia ja P90:ä. 

## Kehitys Suomessa
LV 217:n edeltäjä pataljoonaradiona Suomen puolustusvoimissa oli VR-2A-C "Panu", jota Valtion Sähköpaja oli valmistanut 1957–1963 sveitsiläisellä lisenssillä Autophon -radiopuhelimeen perustuen. Panun myöhempi nimitys oli LV 203.

LV 217:n seuraaja on LV 217M, josta on huomattava se, että sen kanavaväli on 25 kHz eli puolet pienempi kuin LV 217:n, jonka kanavaväli on 50 kHz. Näin ollen LV 217M kykenee käyttämään samalla taajuusalueella kaksinkertaisen määrän kanavia, joista joka toinen jää LV 217:llä tavoittamatta.

## Tekniset tiedot
*Lähde:* 
***Taajuusalueet:** 30,00–52,95 MHz ja 53,00–75,95&nbsp;MHz
***Kanavamäärä:** 920
***Kanavaväli:** 50 kHz
***Virrankulutus:** 12,5–15 VDC, 780 mA (lähetys), 12,5–15 VDC, 60 mA (vastaanotto)
***Modulaatio:** taajuusmodulaatio
***Lähetysteho:** 1,5–2,0&nbsp;W
***Kantama:** ~8&nbsp;km
***Virtalähde:** kuivaparisto tai nikkeli-kadmium-akku
***Käyttöaika:** 30&nbsp;h (9:1 vastaanotto/lähetys-suhde)
***Massa:** 6,23&nbsp;kg (RT-841/PRC)
***Ulkomitat:** 10&nbsp;× 28&nbsp;× 36&nbsp;cm

## Tavanomaiset varusteet
*marssiantenni
*Antennin tyviosa, taipuisa
*Antennin tyviosa
*Antennielementti
*Kuulopuhelin
*Akkulipas
*Kantolaite
*Varustepussi

## Lähteet

## Kirjallisuutta
**Viestimies 2005,* Viestiupseeriyhdistys ry, Pieksämäki 2005

## Aiheesta muualla

* PRC-77 Back Pack Squad Radio 
*Military Radios: AN/PRC-25 and AN/PRC-77 Backpack Radio
Pakkotoiminto

**Pakkotoiminto** ("kompulsio") on pakkomielteen aiheuttama tarpeeton toiminto eli pakkoteko, jonka toistuva suorittaminen vähentää hetkellisesti ahdistusta. Tällaisia toimintoja voivat olla esimerkiksi pakonomainen tarve käsien pesemiseen tai asioiden tarkistamiseen. Niihin liittyy usein pakonomainen ajatus siitä, että jotakin pahaa tapahtuu, mikäli toiminnan jättää suorittamatta. Oven lukkoa jatkuvasti tarkistava saattaa uskoa murtovarkaan säntäävän sisään ja käsiään rituaalinomaisesti pesevä pelätä sairastuvansa. Rationaalinen ajattelu tai kehotus lopettaa ei kuitenkaan auta, vaan yksilön on pakko suorittaa tekonsa voidakseen ehkäistä muutoin ilmenevää ahdistusta.

Esimerkiksi hellan päälle unohtamisen tarkistamista ei kuitenkaan lueta pakkotoiminnoksi, ellei se toistu.

Pakkotoimintoja esiintyy etenkin pakko-oireisten häiriöiden ja ahdistuneisuushäiriöiden yhteydessä. Pakko-oireista eli kompulsiivista käytöstä kutsutaan usein myös neuroottisuudeksi. 

## Katso myös
*Pakko-oireinen häiriö
*Juuttuminen

## Lähteet
*Ahdistu, Terapiaa.fi
Alumiinisulfaatti

**Alumiinisulfaattia** Al2(SO4)3 voidaan valmistaa käsittelemällä alumiinihydroksidia rikkihapolla:

2Al(OH)3 + 3H2SO4 + 12H2O → Al2(SO4)3·18H2O tai

2Al(OH)3 + 3H2SO4 + 10H2O → Al2(SO4)3·16H2O tai

2Al(OH)3 + 3H2SO4 + 8H2O → Al2(SO4)3·14H2O

Kideveden määrä siis vaihtelee.

Alumiinisulfaattia käytetään vedenpuhdistuksessa saostusaineena. Sitä on käytetty vedenkäsittelyssä 1900-luvun alkupuolelta lähtien ja vielä nykyäänkin se täyttää juomaveden valmistusta sekä jäteveden käsittelyä koskevat vaatimukset. Tosin sen kaikkia terveysvaikutuksia ei tunneta.

Alumiinisulfaatti on veteen liukenevaa ja hydrolysoituu alumiinihydroksidiksi sekä pH:sta riippuen useiksi ioneiksi kuten Al(OH)2+, Al(OH)2+ ja [Al(OH)4]-, jotka saostavat kolloidisista liuoksista partikkeleita. Alumiinihydroksidi muodostaa geelimäisen sakan, johon partikkelit tarttuvat. Sakka suodatetaan ja vesi saadaan näin kirkastettua.

Toinen merkittävä käyttökohde on paperiteollisuus, jossa sitä käytetään muun muassa paperin ominaisuuksien parantamisessa. Teollisuudessa on lukuisia käyttökohteita alumiinisulfaatille muun muassa alumiiniyhdisteiden valmistukseen ja nahka- ja tekstiiliteollisuudessa.

Alumiinisulfaatin moolimassa on 342,17&nbsp;g/mol, sulamispiste (hajoaa) 770&nbsp;°C, tiheys 2,71&nbsp;g/cm3 (vesi = 1,0&nbsp;g/cm3) ja CAS-numero 10043-01-3. Alumiinisulfaatista on käytetty myös nimiä *aluminiumsulfaatti* tai *alumiinitrisulfaatti*.

## Lähteet

## Aiheesta muualla
*
*Alumiinisulfaatin OVA-ohje 
*PubChem: Aluminum sulfate anhydrous 
*PubChem: Aluminum sulfate 
*PubChem: Aluminum sulfate hexahydrate 
*PubChem: Aluminum sulfate tetradecahydrate 
*PubChem: Aluminium sulfate octadecahydrate
James DeBello

**James DeBello** (s. 1980 Hartford, Connecticut) on yhdysvaltalainen näyttelijä.

## Elokuvat

* *[[Here Lies Lonely]]* (1999)
* *[[American Pie (elokuva)|American Pie]]* (1999)
* *[[Detroit Rock City]]* (1999)
* *[[Crime and Punishment in Suburbia]]* (2000)
* *[[100 kimmaa]]* (2000)
* *[[Scary Movie 2]]* (2001)
* *[[Going Greek]]* (2001) (uncredited)
* *[[Pledge of Allegiance (elokuva)|Pledge of Allegiance]]* (2002)
* *[[Swimfan]]* (2002)
* *[[Cabin Fever]]* (2002)
* *[[Dorm Daze]]* (2003)
* *[[The Hillz]]* (2004)
* *[[Steel City (elokuva)|Steel City]]* (2006)
* *[[National Lampoon's Dorm Daze 2]]* (2006)
Giuseppe Andrews

**Giuseppe Andrews** (s. 25. toukokuuta 1979 Key Largo, Florida) on yhdysvaltalainen näyttelijä-käsikirjoittaja-ohjaaja. Parhaiten hänet muistetaan rooleistaan Detroit Rock Cityssä, outona sheriffinä Cabin Feverissä, ja pienessä osassa Never Been Kissedissä. Hän on ollut myös Smashing Pumpkinsin videossa "1979".

## Giuseppen Andrewsin ohjaamat elokuvat

* Touch Me in the Morning 1999
* Detroit Rock City 1999
* In Our Garden 2002
* Trailer Town 2003
* Who Flung Poo? 2004
* Dribble 2004
* Tater Tots 2004 
* Grandpa 2005
* Wiggly 2006
* Ants 2006
* The Laundry Room 2006
* Period Piece 2006
* Jacuzzi Rooms 2006
* Dad's Chicken 2007
* Air Conditioning 2007
* Monkey 2007
* Okie Dokie 2007

## Aiheesta muualla
*
Belfastin kansainvälinen lentoasema

**Belfastin kansainvälinen lentoasema**  on lentoasema, joka sijaitsee Pohjois-Irlannissa, Belfastista noin 21 kilometriä luoteeseen. Lentoasema tunnetaan myös **Aldergrove**na, koska samanniminen kylä sijaitsee sitä lähellä. Belfastin kansainvälinen lentoasema jakaa kiitotiensä Royal Air Forcen kanssa. Yli 4,82 miljoonaa matkustajaa (2,1 % koko Yhdistyneen kuningaskunnan lentoasemista) matkusti lentoaseman kautta vuonna 2005 (kasvua 1,7 miljoonaa eli 54,1 % vuodesta 2000). Belfastin kansainvälinen lentoasema on Yhdistyneen kuningaskunnan 11. vilkkain, Pohjois-Irlannin vilkkain ja Irlannin saaren toiseksi vilkkain lentoasema. Belfastin kansainväliseltä lentoasemasta lennetään atlantinvälisiä lentoja kuten Newarkiin, Orlandoon, Torontoon ja Vancouveriin. Myös Eurooppaan lennetään lentoasemalta. Lisäksi lentoasemalta lennetään Charter-lentoja Afrikkaan, Kanadaan, Karibialle, Meksikoon, Yhdysvaltoihin ja Eurooppaan.

## Säännölliset lentoyhtiöt
* Air Transat (Toronto) (kausittainen)
* bmibaby (Birmingham, Cardiff, Manchester, Nottingham)
* Cyprus Turkish Airlines (Antalya) 
* easyJet (Alicante, Amsterdam, Berliini-Schönefeld, Bristol, Edinburgh, Faro, Geneva, Glasgow, Krakova, Liverpool, Lontoo-Gatwick, Lontoo-Luton, Lontoo-Stansted, Malaga, Newcastle, Nizza, Palma, Pariisi-Charles de Gaulle, Rooma-Ciampino)
* Flyglobespan (Orlando-Sanford, Toronto)
* Jet2.com (Barcelona, Blackpool, Leeds/Bradford, Murcia, Pisa, Praha, Teneriffa-eteläinen)
* Manx2 (Mansaari)
* Thomsonfly (Alicante, Dalaman, Faro, Orlando-Sanford, Gran Canaria, Ibiza, Lanzarote, Malaga, Palma Mallorca, Pafos, Puerto Plata, Reus, Teneriffa-eteläinen)
* Wizz Air (Katowice, Varsova)

## Charter-lennot
*MyTravel Airways
*Excel Airways
*Air Transat
*Futura
*Thomsonfly
*Thomas Cook Airlines
*Finnair
*Greece Airways/Air Scotland

## Rahtilentoyhtiöt
*DHL Worldwide Express
*TNT Airways

## Lähteet

## Aiheesta muualla
* Belfastin kansainvälinen lentoasema (Viralliset kotisivut)
Monsieur Mangetout

**Monsieur Mangetout** (, 15. kesäkuuta 1950 Grenoble – 25. kesäkuuta 2007 Grenoble, oikealta nimeltään **Michel Lotito**)  oli ranskalainen viihdetaiteilija, joka tuli tunnetuksi maailmalla kyvystään syödä erilaisia metalliesineitä. Hän kertoi aloittaneensa aluksi lasiesineillä ja siirtyneensä sitten partaveitsiin ja muttereihin. 

*[[Guinness World Records|Guinnessin ennätysten kirjan]]* mukaan hän söi vuosina 1959–1997 yhteensä 9 tonnia metallia, muun muassa ostoskärryjä, Cessna 150 -pienlentokoneen, polkupyöriä, kattokruunuja ja televisioita. 

Mangetoutia haastateltiin *Guinnessin ennätysten kirjaan* vuonna 2006. Hän sai 16-vuotiaana lasinsirun suuhunsa, kun häntä kiusanneet pojat tönäisivät häntä ja lasi, josta hän oli juomassa, särkyi osittain hänen suuhunsa. Hän päätti näyttää pojille ja kokeili pystyisikö syömään lasinpalan. Yrityksen onnistuttua hän otti toisen palan ja söi senkin. Pian Mangetout alkoi syödä partaveitsiä, lautasia, ruuveja, muttereita ynnä muuta sellaista. Hänen mielestään polkupyörien ketjut olivat parhaimman makuisia, ja totesi, että metallin kera on hyvä juoda monta litraa vettä. Hänelle oli aiemmin ehdotettu metallin kanssa nautittavaksi artisokkaa ja parafiiniöljyä, mutta nämä eivät Mangetoutia miellyttäneet.

## Kuolema
Lotito kuoli luonnollisista syistä 25. kesäkuuta 2007, kymmenen päivää 57-vuotissyntymäpäivänsä jälkeen.

## Lähteet
* *Guinness World Records 2006*
* *This Way Up Texts Book 2* 

### Viitteet

## Aiheesta muualla
* CNN:n artikkeli . 12.6.1998. 
* Guinness World Recordsin artikkeli
Kostonjoki

**Kostonjoki** on noin 25 kilometriä pitkä Iijoen pohjoinen sivujoki, joka sijaitsee kokonaan Taivalkosken kunnan alueella Koillismaalla. Joki on vesimäärältään suhteellisen suuri. Se saa alkunsa Taivalkosken koillisnurkassa sijaitsevasta suurehkosta säännöstellystä Kostonjärvestä. Osa valuma-alueesta on Posion ja Kuusamon kuntien alueella. Joessa on runsaasti koskipaikkoja, kuten Ulmajankoski sekä Korpuan ja Koitilan koskialueet. Noin puolivälissä jokea sijaitsee pienehkö Koitijärveksi nimetty poukamajärvi. Iijokeen Kostonjoki laskee Taivalkosken kirkonkylän seutuvilla.

Kostonjoki on ollut tärkeä tukinuittoväylä, mutta nykyään rakenteet on tältä osin ennallistettu, ja joesta on tullut perhokalastajien suosima. Joesta saa muun muassa taimenta , haukea ja harjusta.

## Aiheesta muualla
* Kostonjoki perhokalastajien esittelemänä
Noddy Holder

**Neville John ”Noddy” Holder** (s. 15. kesäkuuta 1946 Walsall, Englanti) on brittiläinen muusikko. Hänet tunnetaan parhaiten 1970-luvulla suosionsa huipulla olleen Slade-yhtyeen alkuperäisenä solistina ja kitaristina. Holder kirjoitti Jim Lean kanssa valtaosan yhtyeen lauluista.

Vuonna 1992 Holder erosi Sladesta, koska halusi viettää enemmän aikaa perheensä kanssa. Sladen jälkeen Holder on esiintynyt muutamissa brittiläisissä tv-sarjoissa sekä pitänyt omaa radioshow’ta.

Holder on arvellut saaneensa lempinimensä Noddy siitä, kun hänellä oli koulussa kysymyksiin vastatessaan tapana nyökätä (engl. ’nod’) puhumisen sijasta. Noddysta tuli hänen yleinen kutsumanimensä, ja lopulta häntä kutsuivat Nevilleksi ainoastaan hänen äitinsä, tätinsä ja opettajansa.

## Lähteet
Mekaaninen lukutaito

**Mekaaninen lukutaito** on alkeellisin lukutaidon taso, jossa lukijalla on taito muodostaa äänteistä sanoja ja lauseita. Mekaaniseen lukutaitoon kuuluu kirjainten, sanojen, lauseiden ja virkkeiden tunnistaminen. Tekstiä ei voi ymmärtää ilman mekaanista lukutaitoa, mutta toisaalta mekaaninen lukeminen ei ole tae tekstin ymmärtämiselle. Varsinaisesta lukutaidosta (peruslukutaito) voidaan puhua vasta, kun lukija hallitsee sekä mekaanisen että ymmärtävän lukutaidon.

Mekaanisen lukutaidon puutteesta kärsiviä kutsutaan dyslektikoiksi.

## Lähteet
ACR Messina

**Associazioni Calcio Riunite Messina** on italialainen jalkapalloseura Messinasta Sisiliasta. Seura pelaa kaudella 2021-2022 Serie C:ssä, jonne se nousi Serie D:stä keväällä 2021. Vuosina 2004–2007 se pelasi kolme kautta Italian korkeimmalla sarjatasolla Serie A:ssa. Kaudella 2004-2005 tuloksena oli seuran paras sijoitus (7.) sarjassa, mutta taloudellisten vaikeuksien vuoksi se oli jo tuolloin vähällä pudota Serie B:hen. Kauden 2005-2006 jälkeen seura olisi sijoituksensa (18.) perusteella pudonnut Serie B:hen, mutta Italian jalkapalloskandaalin vuoksi sarjataulukossa Messinan yläpuolella olleita joukkueita pudotettiin Serie B:hen ja se sai jatkaa pääsarjatasolla. Seuraavalla kaudella se jäi Serie A:ssa viimeiseksi (20.) ja putosi alemmalle sarjatasolle.

Seuran lempinimiä ovat mm. *Giallorossi* (keltapunaiset), *Biancoscudati*, ja *Peloritani*.

## Kuuluisia pelaajia
*  Mark Iuliano
*  Mitsuo Ogasawara
*  Igor Protti
*  Salvatore Schillaci
*  Marco Storari

## Aiheesta muualla
*Virallinen sivu
Vakuustakavarikko

**Vakuustakavarikko** on pakkokeino, jolla turvataan maksuvelvollisuuden tai menettämisseuraamuksen täytäntöönpano. 

Jos on olemassa vaara, että se jota on syytä epäillä rikoksesta tai se, joka voidaan rikoksen johdosta tuomita korvaamaan vahinko tai menettämään valtiolle rahamäärä, pyrkii välttämään sakon, korvauksen tai menetettäväksi tuomittavan rahamäärän maksamista kätkemällä tai hävittämällä omaisuuttaan, pakenemalla tai muulla näihin rinnastettavalla tavalla, saadaan hänen omaisuuttaan panna hukkaamiskieltoon enintään määrä, joka oletettavasti vastaa tuomittavaa sakkoa, korvausta ja menettämisseuraamusta.

Jos hukkaamiskieltoa ei voida pitää riittävänä saamisen turvaamiseksi, voidaan irtainta omaisuutta panna maksamisen vakuudeksi vakuustakavarikkoon, eli ottaa ulosottomiehen haltuun.

Menettelyä koskevat samat säännöt kuin hukkaamiskieltoa.

Päätöksen vakuustakavarkosta tekee tuomioistuin, yleensä käräjäoikeus. Se päättää vain vakuustakavarikkoon pantavan omaisuuden määrästä, omaisuuden johon toimenpide konkreettisesti kohdistuu, päättää ulosottomies, joka panee päätöksen täytäntöön.
Mustanmerenlokki

**Mustanmerenlokki** (*Larus melanocephalus*) on keskikokoinen lokki.

## Koko ja ulkonäkö
Linnun pituus on 37–40&nbsp;cm, siipien kärkiväli 1&nbsp;m ja paino 215–350&nbsp;g. Kooltaan nauru- ja kalalokin välimailta. Juhlapukuisen linnun pää on musta ja nokka punainen. Höyhenpuku on kokonaan valkoinen. Nuoret linnun muistuttavat kovasti kalalokkia.

## Esiintyminen
Pesii yhdyskunnittain siellä täällä Etelä- ja Keski-Euroopassa sekä Mustallamerellä, Kaukasuksella ja Azerbaidžanissa. Pesimäkanta on 180&nbsp;000–360&nbsp;000 paria. Suomessa tavataan satunnaisesti.

Euroopan pesimäkannaksi on arvioitu 64&nbsp;000 – 102&nbsp;000 paria, joista eniten Ukrainassa (30&nbsp;000 – 40&nbsp;000 paria), Venäjällä (15&nbsp;000 – 30&nbsp;000 paria) ja Ranskassa (8&nbsp;000 paria). Lajia pesii myös Pohjoismaissa (Tanskassa 17–20 paria, Ruotsissa 0–5 paria) ja Baltiassa (Liettuassa 10–20 paria).

## Elinympäristö
Pesimäaikana merenrannikoilla, arojärvillä, altailla ja soilla.

## Lisääntyminen
Yhdyskunnissa voi pesien väliä olla vain muutamia senttimetrejä. Pesät ovat naurulokin tapaan esimerkiksi järviruokokasvustoissa. Munia on 2–3, haudonta-aika 23–26 päivää.

## Ravinto
Pesimäaikana syö hyönteisiä, matoja, kotiloita, kaloja ja jyrsijöitä.

## Lähteet

## Aiheesta muualla
* Hario, Martti 1985: Mustanmerenlokki *Larus melanocephalus** ensi kerran Suomessa. – Lintumies 3.1985 s. 160–161. LYL.
*
Merikosken voimalaitos

**Merikosken vesivoimalaitos** on Oulujoen ensimmäinen voimalaitos ja se sijaitsee Oulun Koskikeskuksen ja Tuiran kaupunginosien välissä. Merikosken voimalaitoksen omistaa Oulun Energia. Teholtaan se on 40 megawattia, ja voimalan pudotuskorkeus on 11 metriä.

## Historiaa
Tutkimustyö Merikosken valjastamisesta sähköntuotantoon aloitettiin jo vuonna 1915. Oulun kaupunginvaltuusto teki voimalan rakentamispäätöksen 1. elokuuta 1939. Työt keskeytyivät kuitenkin talvisodan alettua. Sodan päätyttyä töitä jatkettiin. Pian alkoi kuitenkin jatkosota, joka vei rakennusmiehet taas rintamalle. Töitä jatkettiin sodan aikanakin naisten, vanhempien miesten ja sotavankien avulla. Voimalaitoksen rakennustoimikunta järjesti vuonna 1941 suunnittelukilpailun, jonka tuloksena arkkitehti Alvar Aalto sai suunniteltavakseen Oulujoen suistoalueen asemakaavan laatimisen ja arkkitehti Bertel Strömmer voimalaitosrakennuksen ulkoasun suunnittelun. Maankaivu- ja rakennustyöt saatiin päätökseen vuonna 1947, mutta ensimmäinen kone kytkettiin verkkoon vasta 24. toukokuuta 1948. Voimalaitoksen katsotaan valmistuneen, kun kolmas ja viimeinen kone kytkettiin valtakunnan sähköverkkoon 6. marraskuuta 1954.

## Merikoski-Martinniemi-voimalinja

Merikosken voimalaitokselta oli 35&nbsp;kV:n voimalinja Martinniemen puuhiomolle ja sahalle vuosina 1948-1954. Voimalinjan käyttö lopetettiin Oulun kaupungin ja Rauma-Repola Oy:n riitojen vuoksi ja se korvattiin Isohaara-Martinniemi-linjalla.

## Kuvia

Kuva:Merikoski Dam gates open 20080521.jpg|Ohijuoksutus Merikosken voimalaitospadolla toukokuussa 2008.
Kuva:Merikosken voimalaitos.jpg|Merikosken voimalaitos yöaikaan. Valotaideteos: tekijä Ari Tiilikainen, tilaaja Oulun Energia -konserni, 2014.
kuva:Merikoski Power Plant under construction 1940 (JOKAKAL3B-6289).tif|Merikosken voimalaitos rakenteilla 1940.


## Lähteet

## Aiheesta muualla

* Maija Inkala : Oulun Merikosken satu loppuu, Suomen Kuvalehti, 30.09.1939, nro 39, s. 20, Kansalliskirjaston digitaaliset aineistot
Ovi sydämeen

**Ovi sydämeen** on Anita Hirvosen studioalbumi vuodelta 1981. Albumi on myynyt kultalevyn oikeuttavan määrän.

## Kappaleet
**A-puoli**
# 
# 
# 
# 
# 
# 

**B-puoli**
# 
# 
# 
# 
# 
# 

## Lähteet
Eeva (lehti)

**Eeva** on suomenkielinen naistenlehti. Se on A-lehtien kustantama aikakauslehti, joka ilmestyy 12 kertaa vuodessa. Lehden ydin ovat syvälliset henkilöjutut, jotka vievät lukijan julkisuudesta tuttujen ihmisten elämään. Lehden aiheita ovat kulttuuri, matkailu, ruoka, muoti, kauneus, terveys ja koti. 

*Eevan* nykyinen päätoimittaja on Mari Paalosalo-Jussinmäki. Ensimmäinen, pitkäaikainen päätoimittaja lehden perustamisesta 1934 aina 1960-luvulle asti oli Lempi Torppa. *Eevan* keskimääräinen lukijamäärä on 266&nbsp;700 (KMT 2024) ja kokonaistavoittavuus 412&nbsp;200 (KMT 2024).

*Eevassa* oli pitkään ihmissuhdepalsta Leelian lepotuoli, jota piti Kaisa Salonen 1950-1970-luvuilla.

## Lähteet

## Aiheesta muualla
* Eevan kotisivu
Synkrotronisäteily

**Synkrotronisäteily** on sähkömagneettista säteilyä, joka syntyy, kun varattu hiukkanen joutuu kiihtyvään liikkeeseen. Synkrotronissa varattu hiukkanen kiihtyy joutuessaan magneettikenttään, joka kohdistaa hiukkaseen oikean käden säännön mukaisen voiman.

Synkrotronisäteilyllä on käyttöä muun muassa materiaalifysiikassa, missä säteilyn tuottamiseen rakennetuilla hiukkaskiihdyttimillä eli synkrotroneilla tuotettua infrapuna-, ultravioletti- ja erityisesti röntgensäteilyä käytetään aineen fysikaalisten ja kemiallisten ominaisuuksien tutkimiseen. Materiaalifysiikan käytössä olevissa synkrotroneissa varatut hiukkaset ovat yleensä joko elektroneja tai positroneja.

Synkrotronisäteilylähteitä tunnetaan myös röntgentähtitieteessä. Pulsarit ovat neutronitähtiä, joiden voimakkaassa magneettikentässä liikkuvat varatut hiukkaset säteilevät synkrotronisäteilyä.

## Lähteet

## Aiheesta muualla
* 
* 
*
De va kukku de

**De va kukku de** on Anita Hirvosen vuonna 1982 julkaistu studioalbumi. Albumi on myynyt kultalevyyn oikeuttavan määrän.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Eeva

**Eeva** tai **EEVA** voi tarkoittaa seuraavia:

* Eeva, Raamatun mukaan maailman ensimmäinen nainen
* Eeva, suomalainen naisen etunimi, esiintyy myös sukunimenä
* Eeva, Suomessa ilmestyvä aikakauslehti
* Eeva, vuonna 1971 esitetty televisiosarja
* Mitokondrio-Eeva, kaikkien nykyään elävien naisten yhteinen esiäiti
* EEVA (*Eesti vanema kirjanduse digitaalne tekstikogu*), kirjallisuuden digitalisointihanke Virossa 
 
## Katso myös
* EVA
40 unohtumatonta laulua (Anita Hirvonen)

__NOTOC__
**40 unohtumatonta laulua** on Anita Hirvosen kokoelma-albumi, joka julkaistiin 28. huhtikuuta 2006.

## Kappaleet

### CD 1
#
#
#
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* ''40 unohtumatonta laulua'' discogs.com -sivustolla
Konsepti

**Konsepti** voi tarkoittaa seuraavia:

* konsepti, kirjallisen työn luonnos, puhtaaksikirjoittamaton työ
* konsepti, suullista esitystä varten tehty käsikirjoitus
* konseptikuva ja konseptikuvitus, erilaisten produktioiden kuvallinen luonnos tai suunnitelma
* konseptialbumi, äänilevy, johon tallennetut kappaleet muodostavat jonkinlaisen kokonaisuuden
* Konsepti Oy, suomalainen markkinointikonsulttiyritys
* konseptiarkki, nelisivuinen ruutupaperi
* konseptitodistus, jonkun idean tai tavaran käyttökelpoisuuden tai hyödyllisyyden tms. esittäminen
* synopsis on tiivistelmä tai yleiskuvaus esimerkiksi kuvallisesta tai kirjallisesta teoksesta. 

## Katso myös
* Käsite, johon voidaan viitata käyttämällä 'konsepti' finglish-sanaa
Lakiosa

**Lakiosa** on se vähimmäisosa vainajan jäämistöstä, joka perillisellä on oikeus saada omistukseensa vainajan testamentin määräyksistä riippumatta. Perintökaaren mukaan jokaisella rintaperillisellä sekä ottolapsella ja tämän jälkeläisillä on oikeus lakiosaan tai testamentinsaajan maksamaan sen arvoa vastaavaan rahamäärään. Lakiosa on puolet rintaperilliselle lakimääräisen perimisjärjestyksen mukaan tulevan perintöosan arvosta. Eli ainoa lapsi perii kaiken vanhemmaltaan, jos testamenttia ei ole. Jos testamentilla määrätään muu edunsaaja, ei testamentin perusteella voida kuitenkaan jakaa kuin puolet jäämistöstä, mikäli ainoa lapsi vaatii lakiosaansa eli puolta jäämistöstä.

Rintaperillinen voi vaatia, että lakiosaa laskettaessa otetaan huomioon perittävän antamat ennakkoperinnöt, jotkin lahjat ja lahjanluonteiset luovutukset. Huomioon otettavia lahjoja ovat sellaiset perittävän eläessään antamat omaisuuserät, jotka voidaan tarkoituksensa puolesta rinnastaa testamenttiin. Mukaan lasketaan myös lahjat (suosiolahja), joilla pyritään suosimaan lahjan saajaa lakiosaan oikeutetun perillisen vahingoksi. Ennakkoluovutukset arvostetaan luovutushetken arvoon eli jäämistöä ei pyritä palauttamaan sellaiseksi kuin se olisi ilman luovutuksia, vaan inflaatio saa heikentää arvoa. Jos jäämistöstä ei voida luovuttaa lakiosan osuutta, voivat ennakkoluovutusten saajat joutua palauttamaan saamaansa omaisuutta täydentääkseen rintaperillisen lakiosaa. Tällöin rintaperillinen voi vaatia kanneteitse tuomioistuimessa lakiosan täydennystä.

Rintaperillisen on vedottava testamentin tehottomuuteen antamalla lakiosailmoitus testamentin saajalle kuuden kuukauden kuluessa testamentin tiedoksiannosta. Perillinen ei voi vedota testamentin tehottomuuteen, jos hän on luopunut lakiosasta perittävän kuoltua. Lakiosan vaatiminen eli lakiosavaade on yksilöllinen vaatimus, joka tehdään perinnönjaossa. Kukin rintaperillinen voi vapaasti päättää lakiosansa vaatimisesta ja siitä, mitkä ennakkoluovutukset hän vaatii jäämistöön lisättäviksi. Eri rintaperillisten lakiosat voivat siten poiketa toisistaan. Käytännössä ennakkoluovutusten huomioonottamisesta sovitaan yleensä yhteisesti rintaperillisten kesken.

Rintaperillinen voidaan kuitenkin tietyin edellytyksin tehdä perinnöttömäksi, jolloin hänellä ei ole oikeutta edes lakiosaansa. Perittävä voi tehdä perillisen perinnöttömäksi, jos tämä on "tahallisella rikoksella syvästi loukannut perittävää, hänen perimispolvessa olevaa sukulaistaan, ottolastaan tai tämän jälkeläistä", tai jos perillinen "jatkuvasti viettää kunniatonta tai epäsiveellistä elämää". Perinnöttömäksi tekemisestä on määrättävä testamentissa ja samalla mainittava määräyksen peruste. Peruste on myös näytettävä toteen. 

## Lähteet

## Kirjallisuutta
*
*

## Aiheesta muualla
*Perintökaari Finlexissä
Roger Kornberg

**Roger David Kornberg** (s. 24. huhtikuuta 1947 Saint Louis, Missouri) on yhdysvaltalainen biokemisti. Hän on biologian professori Stanfordin yliopistossa lähellä San Franciscoa. Hän opettaa Stanfordissa biokemiaa. Sen ohella hän on toiminut yli 20 vuoden ajan vierailevana professorina Jerusalemin heprealaisessa yliopistossa.

## Tieteellinen ura
Kornberg sai Nobelin kemianpalkinnon vuonna 2006 molekyylibiologian tutkimuksistaan. Hän on tutkinut sitä, miten solut kopioivat tietoa, ja miten DNA muuttuu ribonukleiinihappo RNA:ksi. Tuloksia toivotaan voitavan soveltaa mm. syövän hoidossa.

Professori Kornberg on tehnyt myös kemiallista ainetutkimusta kultananopartikkeleilla. Kultahiukkasia synnyttävä synteesi on menetelmänä tunnettu 1990-luvun puolivälistä lähtien. Synteesissä kultasuola pelkistetään liuoskemiallisen menetelmän avulla ja syntyvät metallipartikkelit suojataan erityisillä orgaanisilla päällysmolekyyleillä (esim. rikkiä sisältävät orgaaniset tiolit). Synteesin tuloksena syntyvien yksittäisten kultahiukkasten tarkkaa kemiallista rakennetta ei aluksi tunnettu. Kornbergin johtama tutkimusryhmä onnistui vihdoin vuonna 2007 ratkaisemaan atomirakenteen yksittäisestä kiteestä röntgendiffraktiota käyttäen. 

Hän on ollut Academia Europæan ulkomaalaisjäsen vuodesta 2012.

## Suku ja perhe
Roger Kornberg on naimisissa israelilaisen Yahlo Lorchin kanssa. Lorch on Stanfordin yliopiston rakenteellisen biologian professori. Pariskunta on pitkään viettänyt puolet vuodesta Israelissa. Heillä on asunto Jerusalemissa.
  
Roger Kornbergin molemmat vanhemmat olivat biokemistejä. Hänen isänsä Arthur Kornberg sai Nobelin fysiologian tai lääketieteen palkinnon vuonna 1959. Myös kaksi Kornbergin veljistä on luonut tieteellisen uran biokemisteinä. 

## Lähteet
Jarl Öhman

**Jarl Öhman** (*"Lali"*) (14. marraskuuta 1891 Helsinki – 20. tammikuuta 1936 Kokkola) oli suomalainen jalkapalloilija ja oman toimensa ohella vuonna 1922 Suomen jalkapallomaajoukkueen ensimmäinen päävalmentaja. Hyökkääjänä pelanneen Öhmanin historiallisiin saavutuksiin kuuluu myös pelaaminen Suomen ensimmäisessä maaottelussa.

Öhman pelasi Suomen jalkapallomaajoukkueessa Tukholman olympialaisissa 1912, jolloin Suomi sijoittui olympiaturnauksessa neljänneksi.

Öhmanin maineikkain peli oli maaottelu Viroa vastaan Helsingissä vuonna 1922. Suomi voitti ottelun 10–2 ja Öhman teki kuusi maalia. Jo 14 minuutin kohdalla hän oli tehnyt hattutempun eli kolme maalia. 

Pelaamisen lisäksi Öhman toimi Palloliiton sihteerinä ja rahastonhoitajana vuosina 1912–1915. Viranhoito ei sujunut kuitenkaan mutkattomasti, ja Öhman asetettiin kilpailukelvottomaksi maksamattomien velkojensa vuoksi. Vasta toukokuussa 1917 Öhman palautti kaikki asiapaperit, joita hän ei ollut suostunut aiemmin luovuttamaan liitolle.

Öhman oli vuonna 1924 mukana perustamassa Gamlakarleby Bollklubbia, jonka ensimmäiseksi puheenjohtajaksi hänet samalla valittiin. Hän oli myös sen valmentaja. Myöhemmin hän toimi myös VPS:n päävalmentajana.

## Seurat
* Åggelby Fotbollklubb
* HIFK
* GIF
* GBK
* VPS

## Saavutukset
### Pelaajana
* SM-hopeaa 1912
* 8 A-maaottelua ja 4 ottelua olympiajoukkueessa 1911–22
* 9 maaottelumaalia
* 4. sija Tukholman olympialaisissa 1912

### Valmentajana
* Suomen jalkapallomaajoukkueen ensimmäinen päävalmentaja 1922. Saldona 1 voitto ja 3 tappiota.

## Lähteet

*
*

### Viitteet
Anne Holt

**Anne Holt** (s. 16. marraskuuta 1958 Larvik) on norjalainen rikoskirjailija. Hän on koulutukseltaan asianajaja ja toimi maansa oikeusministerinä vuosina 1996–1997.

Holtin teokset muodostavat kaksi sarjaa. Varhaisemman *[[Hanne Wilhelmsen]]* -sarjan päähenkilö on poliisi, joka ajaa vaaleanpunaisella Harley Davidson -moottoripyörällä. *Inger Johanne Vik* -sarjan päähenkilö on vastentahtoinen psykologinen profiloija. 

## Suomennetut teokset
### Hanne Wilhelmsen -sarja
* Sokea jumalatar (*Blind gudinne*, 1993, suom. 1998)   
* Vereen kirjoitettu (*Salige er de som tørster*, 1994, suom. 1999)
* Paholaisen kuolema (*Demonens død*, 1995, suom. 2000)
* Leijonan kita (*Løvens gap*, 1997, suom. 2001)
* Kuollut jokeri (*Død joker*, 1999, suom. 2001)
* Kahdesti kuollut (*Uten ekko*, 2000, suom. 2002)
* Totuuden tuolla puolen (*Sannheten bortenfor*, 2003, suom. 2004)
* 1222 (*1222*, 2007, suom. 2008)
*Tuntematon uhka ("Offline", 2015, suom. 2016)
*Tomussa ja tuhkassa (I støv og aske 2016, suom. 2018)

### Inger Johanne Vik -sarja
* Minkä taakseen jättää (*Det som er mitt*, 2001, suom. 2003)
* Julkkismurhat (*Det som aldri skjer*, 2004, suom. 2005) 
* Presidentin salaisuus (*Presidentens valg*, 2006, suom. 2007)
* Kasvoton tuomio (*Pengemannen*, 2009, suom. 2010)
* Kuollut kulma (*Skyggedød*, 2012, suom. 2013)

### Selma Falck -sarja
* Kuolematon kunnia (*En grav for to*, 2019, suom. 2020)

### Muut
* Kuoleman tahdissa (*Flimmer*, 2010, suom. 2011) yhdessä Even Holtin kanssa
* 

## Lähteet
Chippenham

**Chippenham** voi viitata ainakin kahteen maantieteelliseen paikkaan:

* Chippenham, Cambridgeshire, Englanti
* Chippenham, Wiltshire, Englanti